Conform art. 6 alin. (1), lit.d) din Regulamentul C.N.V.M. nr. 6/2009, publicat în Monitorul Oficial, Partea I, nr. 588/25.08.2009, societatea comercială are obligaţia ca, pe toată perioada care începe cu cel puţin 30 de zile înainte de data adunării generale şi până la data adunării inclusiv, să pună la dispoziţia acţionarilor pe website-ul său un proiect de hotărâre

PROIECT DE **HOTĂRÂRE nr. 4/2014**

a Adunării Generale Extraordinare a Acţionarilor

S.C. ROMPETROL RAFINARE S.A

din data de 29/30 aprilie 2014

Adunarea Generală Extraordinara a Acţionarilor („AGOA”) societăţii comerciale ROMPETROL RAFINARE S.A., cu sediul în Năvodari, Bulevardul Năvodari, nr. 215, Pavilion Administrativ, judeţul Constanţa, înmatriculată în Registrul Comerţului sub nr. J13/534/1991, Cod Unic de Înregistrare 1860712 (denumită în cele ce urmează “Societatea”), având capitalul subscris şi vărsat de 4.410.920.572,6 lei, divizat în 44.109.205.726 acţiuni nominative, cu o valoare nominală de 0,1 lei fiecare,

Convocată în temeiul articolului 177 din Legea nr. 31/1990, republicată, prin convocatorul publicat în Monitorul Oficial nr. \_\_\_\_\_\_\_, şi în ziarul Bursa din \_\_\_\_\_\_\_\_\_\_\_,

Întrunită în şedinţa din data de 29/30 aprilie 2014, de la ora 11:00 (prima/a doua convocare), ţinută la sediul Societăţii din Năvodari, Bulevardul Năvodari, nr. 215, Pavilion Administrativ, judeţul Constanţa, în prezenţa acţionarilor reprezentând \_\_\_\_\_% din capitalul social şi respectiv \_\_\_\_\_% din totalul drepturilor de vot, pentru toţi acţionarii Societăţii înscrişi în Registrul Acţionarilor Societăţii la sfârşitul zilei de 18.04.2014, considerată Dată de Referinţă pentru această adunare,

a adoptat următoarea hotărâre cu privire la punctele 2, 3 şi 4 aflate pe ordinea de zi:

**Articolul 1**

Cu un număr de [\_\_\_] voturi valabil exprimate, reprezentând [unanimitatea /majoritatea] voturilor deţinute de acţionarii prezenţi sau reprezentaţi în adunare, se ia act de schimbarea demunirii acţionarului semnificativ al Societăţii din The Rompetrol Group N.V. în KMG International N.V. şi se aprobă modificarea articolelor corespunzătoare ale Actului Constitutiv al Societăţii, după cum urmează:

a) Se modifică subpunctul 1) al articolului 1 denumit “Acţionarii”, punctul 1.1., litera A. “Acţionari semnificativi’’ din Actul Constitutiv al Societăţii astfel:

“1) KMG International N.V. deţine 20.226.040.126 acţiuni, integral plătite, în valoare de 2.022.604.012,6 RON, reprezentând 45,8545% din capitalul social;”.

b) Se modifică articolul 2 “Denumirea” din Actul Constitutiv al Societăţii, care va avea următorul conţinut:

„Art.2. Denumirea

2.1. Denumirea societăţii este Rompetrol Rafinare şi va fi întotdeauna urmată de iniţialele „S.A.” sau de cuvintele „societate pe acţiuni”.

2.2. În orice act, scrisoare sau publicaţie emanând de la societate, trebuie să se menţioneze denumirea societăţii, forma juridică, sediul, numărul de înmatriculare în Registrul Comerţului, codul fiscal, capitalul social, din care cel efectiv vărsat.”.

**Articolul 2**

Cu un număr de [\_\_\_] voturi valabil exprimate, reprezentând [unanimitatea /majoritatea] voturilor deţinute de acţionarii prezenţi sau reprezentaţi în adunare, se aprobă data de 16 mai 2014 ca dată de înregistrare, în sensul art. 238 alin. (1) din Legea nr. 297/2004, pentru identificarea acţionarilor asupra cărora se răsfrâng efectele adoptate în prezenta AGEA.

**Articolul 3**

Cu un număr de [\_\_\_] voturi valabil exprimate, reprezentând [unanimitatea /majoritatea] voturilor deţinute de acţionarii prezenţi sau reprezentaţi în adunare, se aproba imputernicirea domnului Sorin Graure, Director General al Societăţii, cu posibilitatea submandatării de terţe persoane, inclusiv avocaţi, pentru a încheia şi/sau semna în numele Societăţii şi a acţionarilor Societăţii hotărârile care urmează a fi adoptată de prezenta AGEA, şi pentru a efectua toate formalităţile legale pentru înregistrare, publicitate, opozabilitate, executare şi publicare a hotărârii, inclusiv pentru actualizarea şi semnarea în numele acţionarilor a Actului Constitutiv al Societăţii.

**S.C. ROMPETROL RAFINARE S.A.**

**Prin: dl. Sorin Graure**

**\_\_\_\_\_\_\_\_\_\_\_\_\_\_\_\_\_**

**Director General şi**

**Împuternicit prin articolul nr. 3 al Hotărârii nr. 4/2014 a Adunării Generale Ordinare a Acţionarilor din [29/30].04.2014**

**Secretari de şedinţă:**

Dl/dna \_\_\_\_\_\_\_\_\_\_\_\_\_\_\_\_\_ Dl/dna \_\_\_\_\_\_\_\_\_\_\_\_\_\_\_\_\_\_\_\_\_